2-மெத்தில்-6-நைட்ரோபென்சாயிக் நீரிலி

2-மெத்தில்-6-நைட்ரோபென்சாயிக் நீரிலி (2-Methyl-6-nitrobenzoic anhydride) என்பது C16H12N2O7  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமவேதியியல் அமில நீரிலியான இச்சேர்மம் சைனா வினைப்பொருள் என்ற பெயராலும் அழைக்கப்படுகிறது . இச்சேர்மத்தின் கட்டமைப்பில் இடம்பெற்றுள்ள கார்பாக்சிலிக் அமிலங்கள் மூலக்கூற்றிடை நிர்நீக்க ஒடுக்க வினைகளுக்கு உட்படுகின்றன. சப்பானைச் சேர்ந்த டோக்கியோ அறிவியல் பல்கலைக்கழகப் பேராசிரியர் இசாமு சைனா 2002 ஆம் ஆண்டு இச்சேர்மத்தை தயாரித்தார் . 2-மெத்தில்-6-நைட்ரோபென்சாயிக் நீரிலி  சேர்மத்தை பொதுவாக எம்.என்.பி.ஏ என்ற சுருக்கெழுத்துகளால் குறிப்பிடுவர். 

 தொகுப்பு 

இவ்வினையாக்கியை செயற்கை வேதி வினைகளில் பயன்படுத்துகிறார்கள். ஐதராக்சி கார்பாக்சிலிக் அமிலங்களிலிருந்து இவ்வினைகள் மூலம் நடுத்தர மற்றும் பெரிய அளவு லாக்டோன்கள் மூலக்கூறிடை வளைய மூடல் வினை வழியாக உருவாகின்றன. இவ்வினை பொதுவாக சைனா பெருலாக்டோனாக்கம் என்ற பெயரால் அழைக்கப்படுகிறது. இவ்வினை அறைவெப்பநிலையில் காரம் அல்லது நடுநிலை நிபந்தனைகளின் கீழாக நடைபெறுகிறது. பெருலாக்டோனாக்க வினை மட்டுமின்றி இவ்வினையாக்கி எசுத்தராக்கல் வினை, அமைடாக்க வினை, பெப்டைடு இணைப்பு வினைகளிலும் பயன்படுத்தப்படுகிறது. 
 இவற்றையும் காண்க 
 சிடெக்லிச் எசுத்தராக்கல் வினை
 யாமாகுச்சி எசுத்தராக்கல் வினை

 மேற்கோள்கள் 

 புற இணைப்புகள் 
2-Methyl-6-nitrobenzoic Anhydride (MNBA)
Enantioselective Total Synthesis of Octalactin A Using Asymmetric Aldol Reactions and a Rapid Lactonization To Form a Medium-Sized Ring
Total Synthesis of Iejimalide B. An Application of the Shiina Macrolactonization

பகுப்பு:நைட்ரோ சேர்மங்கள்
பகுப்பு:கார்பாக்சிலிக் நீரிலிகள்